**ROMÂNIA**

**JUDEŢUL SUCEAVA**

# **MUNICIPIUL CÂMPULUNG MOLDOVENESC**

**P R I M A R**

## REFERAT DE APROBARE

1. privind aprobarea actualizării devizului general și a principalilor indicatori tehnico economici după finalizarea procedurii de achiziție pentru proiectul „ Extinderea sistemului de canalizare,

municipiul Câmpulung Moldovenesc, județul Suceava”, aprobat pentru finanțare prin Programul Național de Investiții „Anghel Saligny”

Dezvoltarea infrastructurii și a serviciilor locale de bază în zonele urbane reprezintă elemente esențiale în cadrul oricărui efort de a valorifica potențialul de creștere și de a promova durabilitatea zonelor din amplasament.

Între infrastructura unei zone și dezvoltarea sa economică există o relație de reciprocitate. Potențialul de dezvoltare a unei zone este cu atât mai mare cu cât infrastructura este mai dezvoltată. De asemenea, creșterea economică exercită o presiune asupra infrastructurii existente și determină o nevoie mai accentuată de dezvoltare a acesteia.

Astfel realizarea investiției “Extinderea sistemului de canalizare, municipiul Câmpulung Moldovenesc, județul Suceava” este justificată de următoarele considerente:

* accesul la utilități – sistem de colectare ape uzate pentru locuitorii din Municipiul Câmpulung Moldovenesc;
* sănătatea locuitorilor din această localitate va fi afectată pozitiv în mod semnificativ;
* nivelul de trai al locuitorilor va crește;
* atractivitatea municipiului pentru investitori va crește;
* creșterea ratei de branșare la rețelele de canalizare;
* asigurarea standardelor de calitate a apei potabile în conformitate cu Legea Calității Apei nr. 458/2002, completată de Legea nr. 311/2004 și de Directiva Consiliului European 98/83/CE;
* reducerea infiltrațiilor;
* creșterea siguranței în funcționarea sistemelor de colectare și tratare.

În urma demersurilor și a transmiterii documentațiilor tehnico-economice solicitate de către Ministerul Dezvoltării, Lucrărilor Publice și Administrației obiectivul de investiții “Extinderea sistemului de canalizare, municipiul Câmpulung Moldovenesc, județul Suceava” a fost aprobat spre finanțare.

Suma alocată obiectivului de investiții de către Ministerul Dezvoltării, Lucrărilor Publice și Administrației prin contractul de finanțare nr. nr. 2410/02.10.2023\_35692/09.10.2023, este de 20.000.000 lei cu T.V.A.

Conform Devizului General supus spre aprobare prin HCL nr. 106/2023 (faza SF), valoarea totală a investiției a fost estimată la 20.325.750,63 lei cu T.V.A, fapt ce implica o finanțare de la bugetul local de 325.750,63 lei cu T.V.A.

Urmare a finalizării procedurilor de achiziție publica, prin care a fost declarat câștigătoare asocierea având ca lider S.C. MAGHEBO S.R.L., a fost semnat contractul de lucrări nr. 28891/10.09.2024, cu o valoare a lucrărilor rezultată în urma elaborării ofertei financiare de 14.528.442,60 lei cu T.V.A.

Este necesară aprobarea actualizării devizului general, rezultat al procedurii de achiziție, cu valoarea totală a investiției de 16,487,541.34 lei cu T.V.A., fapt ce implică o finanțare de la bugetul local de 193,943.97 lei cu T.V.A.

Cu această prezentare supun aprobării dumneavoastră proiectul de hotărâre.

**Primar,**

**Negură Mihăiţă**